Document ID: 31985R2688

*****
ΚΑΝΟΝΙΣΜΟΣ (ΕΟΚ) αριθ. 2688/85 ΤΗΣ ΕΠΙΤΡΟΠΗΣ
της 25ης Σεπτεμβρίου 1985
για την τέταρτη τροποποίηση του κανονισμού (ΕΟΚ) αριθ. 32/82 σχετικά με τις συνθήκες χορηγήσεως ειδικών επιστροφών κατά την εξαγωγή στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 18 παράγραφος 6,
Εκτιμώντας:
ότι ο κανονισμός (ΕΟΚ) αριθ. 32/82 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 631/85 (3), καθόρισε τις συνθήκες χορηγήσεως ειδικών επιστροφών κατά την εξαγωγή στον τομέα του βοείου κρέατος· ότι το άρθρο 3 του εν λόγω κανονισμού προβλέπει ότι η εξακρίβωση των προϊόντων πρέπει να γίνεται στο σφαγείο· ότι σε περίπτωση κατά την οποία ένα σφάγιο ή μισό σφάγιο εξακριβώθηκε προηγουμένως σύμφωνα με τις διατάξεις του εν λόγω κανονισμού, είναι δυνατόν να εξακριβωθούν τα τέταρτα που προκύπτουν από αυτό το σφάγιο ή το μισό σφάγιο σ' ένα άλλο μέρος από το σφαγείο· ότι είναι σκόπιμο να ενσωματωθεί αυτή η δυνατότητα στον εν λόγω κανονισμό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 του κανονισμού (ΕΟΚ) αριθ. 32/82, προστίθεται το ακόλουθο εδάφιο:
«Όταν τα σφάγια ή τα μισά σφάγια έχουν κοπεί σε μπροστινά και πισινά τέταρτα, εκτός του σφαγείου, η αρχή που αναφέρεται στο άρθρο 2 παράγραφος 2 μπορεί να αντικαταστήσει την προαναφερόμενη βεβαίωση, που εκδίδεται για τα σφάγια ή τα μισά σφάγια, με βεβαιώσεις για τα προαναφερόμενα τέταρτα, με την επιφύλαξη ότι πληρούνται όλοι οι άλλοι όροι για την έκδοσή τους. »
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Σεπτεμβρίου 1985.

Labels: 3
17